Finansies vir nie-finansiële bestuurders: ’n Besigheidspel seminaar 2020 – S-Leer
Finansies vir nie-finansiële bestuurders: ’n Besigheidspel seminaar 2020
Die seminaar bied ’n ander perspektief op finansies vir nie-finansiële bestuurders. Deelnemers word betrek by ’n besigheidspel, eerstens as werknemers en daarna as eienaars. Die spel ontwikkel die insig met betrekking tot wat dit behels om soos ’n eienaar te dink en op te tree. Finansies word dus beskou vanuit die perspektief van ’n eienaar. Hierdie fokus beteken dat bestuurders wat die besigheidspel bywoon, finansies analiseer asof die besigheid hulle eie is.
Nie-lede: R 2 000
Die primêre oogmerke van die besigheidspel is om:
’n onderskeid te tref tussen die perspektief van ’n werknemer teenoor dié van ’n eienaar wat die bestuur van finansies betref;
begrip te ontwikkel vir die opstel en interpretasie van finansiële state, insluitend ’n balansstaat, inkomstestaat en kontantvloei;
kennis te dra van die verskillende vorms van finansiële verkwisting; en
te identifiseer wat die primêre produktiwiteitsleutels in ’n besigheid is.
Die besigheidspel is ’n praktiese toepassing van finansies vir nie-finansiële bestuurders.
Bestuurders wat verantwoordelik is vir die finansies van ’n afdeling, departement en selfs ’n besigheidseenheid.